Lav et referat af nedenstående tekst:

Tekst:
Sen mandag aften valgte det Radikale Venstre deres spidskandidat til næste års kommunale valg. Det bliver Leon Sebbelin, der skal gå efter nøglen til byen. Han er nemlig udnævnt som partiets borgmesterkandidat. Det Radikale Venstre mener, der er behov for en ny ledelse i kommunen, så der igen kan skabes tillid fra borgerne og den kommunale forvaltning. Og her mener partiet, at Leon Sebbelin er den rette mand til den opgave. - Som borgmester vil Leon lægge vægt på åbenhed, samt arbejde for en kultur, hvor døren er åben for alle - borgere som medarbejdere, skriver det Radikale Venstre i en pressemeddelelse. Leon Sebbelin har været medlem af byrådet i Rebild Kommune siden 1. januar 2002. Her har han blandt andet været formand for Børn, Skole og Kulturudvalget samt medlem af økonomiudvalget. Leon Sebbelin er oprindeligt uddannet statsautoriseret revisor. Leon Sebbelin var også partiets borgmesterkandidat til sidste valg i 2009. Her tabte han til nuværende borgmester Anny Winther (Venstre).

Referat:
Leon Sebbelin bliver det Radikale Venstres spidskandidat i Rebild Kommune til valget i 2013.